**A N U N Ţ**

Consiliul Judeţean Timiş anunţă, în conformitate cu prevederile Legii nr.52/2003, elaborarea “**Ghidul de eligibilitate pentru finanţarea Programului acţiunilor din domeniul sportului în Judeţul Timis**”

Propunerile, sugestiile şi opiniile se vor depune la registratura generală a Consiliului Judeţean sau se vor transmite pe email-ul razvan.hrenoschi@cjtimis.ro, până la data de \_\_\_\_\_\_\_\_, în atenţia d-lui Răzvan Hrenoschi, şef serviciu - Serviciul Cultură, Învăţămân şi Sport.

|  |  |
| --- | --- |
| **CONSILIUL JUDEŢEAN TIMIS** | **Anexa la HCJ TIMIS nr. 114/ 2015** |

**GHID**

**de eligibilitate pentru finanţarea Programului acţiunilor din domeniul sportului în Judeţul Timis**

**CUPRINS**

**CAPITOLUL I - DISPOZIŢII GENERALE**

* 1. Temeiul legal
  2. Semnificaţia unor termeni
  3. Principiile care stau la baza finanţării nerambursabile

**CAPITOLUL II - CRITERII DE ELIGIBILITATE**

2.1 Criterii de eligibilitate solicitanţi

2.2 Categorii de eligibilitate

**CAPITOLUL III – PROCEDURA DE DEPUNERE A PROIECTELOR**

3.1 Procedura de depunere a proiectelor

3.2 Documente necesare depunerii proiectelor

**CAPITOLUL IV- PROCEDURA DE SELECŢIE A PROIECTELOR**

4.1 Precizări generale

4.2 Criteriile de evaluare

4.3 Etapele sesiunii de selecţie

4.4 Comisia de evaluare şi selecţie a proiectelor sportive

4.5 Contestaţii

4.6 Comunicări

**CAPITOLUL V – PROCEDURA PRIVIND DERULAREA CONTRACTULUI DE FINANŢARE**

5.1 Precizări generale

5.2 Obligaţiile beneficiarului

**CAPITOLUL VI - PROCEDURA DE DECONTARE**

6.1 Cheltuieli eligibile

6.2 Cheltuieli neeligibile

6.3 Modalităţi de decont

6. 4 Efectuarea plăţilor

**CAPITOLUL VII – SANCŢIUNI**

**ANEXE**

**Anexa nr. 1** Cerere de finanţare

**Anexa nr. 2** Declaraţie contribuţie solicitant

**Anexa nr. 3** Declaraţie eligibilitate solicitant

**Anexa nr. 4** Declaraţie de imparţialitate

**Anexa nr. 5** Contract de finanţare

**Anexa nr. 6** Cerere de avans

**Anexa nr. 7** Listă de participanţi

**Anexa nr. 8** Tabel diurnă

**Anexa nr. 9** Declaraţie de imparţialitate şi confidenţialitate pentru Comisia de selecţie

**Anexa nr. 10** Scrisoare de garanţie bancară

**CAPITOLUL I – INFORMAŢII GENERALE**

***1.1 Temeiul legal***

Finanţările pentru activităţile sportive nonprofit, de interes general, se acordă în conformitate cu prevederile:

* Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare,
* Legii nr. 273/2006 privind finanţele publice locale, cu modificările şi completările ulterioare,
* Legii nr. 215/2001 a administraţiei publice locale, republicată, cu modificările şi completările ulterioare,
* Hotărârii Guvernului nr. 1447/2007 privind aprobarea Normelor financiare pentru activitatea sportivă,
* Hotărârii de Guvern nr. 264/2003 privind stabilirea acţiunilor şi categoriilor de cheltuieli, criteriilor, procedurilor şi limitelor pentru efectuarea de plăţi în avans din fondurile publice, cu modificările şi completările ulterioare,
* Ordinului nr. 130 din 28 martie 2006 emis de Agenţia Naţională pentru Sport privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti.

***1.2 Semnificaţia unor termeni***

În înţelesul prezentului GHID termenii şi expresiile de mai jos au următoarea semnificaţie:

a) **activitate sportivă** – complex de acţiuni care au ca scop comun îndeplinirea unor obiective cu caracter sportiv. Categoriile de acţiuni care constituie activitate sportivă sunt: acţiunile de pregătire sportivă, competiţiile sportive şi alte acţiuni sportive, denumite împreună acţiuni sportive;

b) **autoritate finanţatoare** – Judeţul Timis prin Consiliul Judeţean Timis şi instituţiile publice de sub autoritatea Consiliului Judeţean Timis;

c) **beneficiar** – solicitantul căruia i se atribuie contractul de finanţare nerambursabilă în urma aplicării procedurii selecţiei publice de proiecte aprobate prin Hotărâre a Consiliului Judeţean Timis;

d) **bugetul proiectului** - reprezintă totalitatea surselor de finanţare necesare realizării proiectului şi a cheltuielilor aferente, detaliate pe categorii de cheltuieli, conform normelor legale în vigoare;

e) **categorie de eligibilitate** – categorie în cadrul căreia trebuie să se înscrie proiectele pentru a fi eligibile;

f) **cerere de finanţare** - document completat de către solicitant în vederea obţinerii finanţării printr-o propunere de proiect, conform modelului (Anexa nr. 1);

g) **cheltuieli eligibile** - sunt considerate eligibile cheltuieli care reflectă costuri necesare şi rezonabile, sunt oportune şi justificate, sunt efectuate pe perioada de desfăşurare a proiectului, sunt legate în mod direct de obiectul contractului de finanţare şi trebuie să fie prevăzute în formularul de buget, identificabile şi verificabile, sunt susţinute de acte şi documente justificative originale corespunzătoare;

h) **contract de finanţare nerambursabilă** - contract încheiat, în condiţiile legii între autoritatea finanţatoare şi beneficiar;

i) **finanţare nerambursabilă** – alocaţie financiară directă din fonduri publice, în vederea desfăşurării de către persoane juridice fără scop patrimonial a unor activităţi nonprofit care să contribuie la realizarea unor proiecte sportive de interes public internaţional, naţional, regional şi local;

j) **fonduri publice** - sume alocate din bugetul judeţean;

k)**perioada de desfăşurare a proiectului** - perioada înscrisă în contractul de finanţare de la data începerii primei activităţi şi până la data depunerii dosarului de decont final;

l) **solicitant** – persoană juridică fără scop patrimonial, cu sediul în judeţul Timis, care depune o propunere de proiect – asociaţii, fundaţii, cluburi, instituţii publice, federaţii care potrivit actelor constitutive desfăşoară activităţi sportive.

***1.3 Principiile care stau la baza finanţării nerambursabile***

Principiile care stau la baza acordării de finanţare nerambursabilă sunt:

a) **libera concurenţă** - asigurarea condiţiilor pentru ca persoana juridică ce desfăşoară activităţi sportive nonprofit să aibă dreptul de a deveni, în condiţiile legii beneficiar al finanţării nerambursabile;

b) **eficacitatea utilizării fondurilor publice** – folosirea sistemului concurenţial şi a criteriilor care să facă posibilă evaluarea propunerilor şi a specificaţiilor financiare pentru atribuirea contractului de finanţare nerambursabilă;

c) **transparenţa** - punerea la dispoziţia tuturor celor interesaţi a informaţiilor referitoare la aplicarea procedurii de finanţare nerambursabilă;

d) **tratamentul egal** - aplicarea în mod nediscriminatoriu a criteriilor de selecţie şi a criteriilor pentru atribuirea contractului de finanţare nerambursabilă, astfel încât orice persoană juridică deponentă care depune o ofertă sportivă să aibă şanse egale de a i se atribui contractul respectiv;

e) **excluderea cumulului** – în sensul că aceeaşi activitate urmărind realizarea unui interes general, regional şi local nu poate beneficia de atribuirea mai multor contracte de finanţare nerambursabilă de la aceeaşi autoritate finanţatoare;

f) **neretroactivitatea** - excluderea posibilităţii alocării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare;

g) **cofinanţarea** - finanţarea nerambursabilă trebuie însoţită de o contribuţie din partea beneficiarului de minimum 10% din valoarea totală a proiectului;

h) **anualitatea** – finanţarea nerambursabilă se acordă pe an bugetar.

**CAPITOLUL II -** **CRITERII DE ELIGIBILITATE**

***2.1 Criterii de eligibilitate solicitanţi***

(1) Conform Ordinului nr. 130/28.03.2006 al Preşedintelui Agenţiei Naţionale pentru Sport pentru a participa la selecţia de oferte, solicitanţii trebuie să îndeplinească, cumulativ, următoarele condiţii:

a) să fie o structură sportivă recunoscută în condiţiile legii;

b) să facă dovada afilierii la federaţia sportivă naţională de specialitate şi/sau la asociaţia pe ramură de sport judeţeană, după caz;

c) să facă dovada depunerii situaţiei financiare la data de 31 decembrie a anului precedent, la organul fiscal competent;

d) să nu aibă obligaţii de plată exigibile din anul anterior la bugetul judeţului Timis căruia îi solicită atribuirea unui contract de finanţare; precum şi a bugetului din unităţile administrativ teritoriale în care îşi au sediul;

e) să nu aibă obligaţii de plată exigibile privind impozitele şi taxele către bugetul de stat, precum şi contribuţiile către asigurările sociale de stat;

f) să nu se afle în litigiu cu Judeţul Timis sau Consiliul Judeţean Timis căruia îi solicită atribuirea unui contract de finanţare;

g) să nu furnizeze informaţii false în documentele care însoţesc cererea de finanţare;

h) să nu se afle în situaţia de nerespectare a dispoziţiilor statutare, a actelor constitutive, a regulamentelor proprii, precum şi a legii;

i) să participe cu o contribuţie financiară de minimum 10% din valoarea totală a finanţării;

j) să nu facă obiectul unei proceduri de dizolvare sau de lichidare ori să nu se afle deja în stare de dizolvare sau de lichidare în conformitate cu prevederile legale în vigoare;

k) să depună cererea de finanţare completă în termenul stabilit de autoritatea finanţatoare.

(2) Categoriile de eligibilitate sunt:

*a)* ***Sportul de performanţă*** *–* valorificarea aptitudinilor individuale într-un sistem organizat de selecţie, pregătire şi competiţie care să asigure autodepăşirea continuă, realizarea de recorduri naţionale şi internaţionale, precum şi obţinerea victoriei.

Obiective: dezvoltarea activităţii sportive pe plan local şi asigurarea reprezentării pe plan local, naţional sau internaţional, după caz;

*b)* ***Sportul pentru toţi*** *–* menţinerea unei bune stări de sănătate şi consolidarea socializării cetăţenilor prin crearea unui cadru social şi organizatoric favorizant.

Obiective: atragerea populaţiei de toate vârstele în activităţi de practicare a sportului pentru sănătate şi recreere;

**CAPITOLUL III –** **PROCEDURA DE DEPUNERE A PROIECTELOR**

***3.1 Procedura de depunere a proiectelor***

(1)În vederea depunerii proiectelor solicitantul trebuie să urmeze următoarea procedură:

a) Completarea integrală a cererii de finanţare tip, cerere care trebuie ştampilată şi semnată de reprezentantul legal şi de către reprezentantul financiar al solicitantului (Anexa nr. 1);

b) Cererea de finanţare se va depune în două exemplare tipărite şi pe suport CD;

c) Dosarul se va depune la sediul Consiliului Judeţean Timis – Timisoara, bv. Revolutiei de la 1989, nr. 17 la Servicul de Cultura, Invatamant si Sport, în termenul stabilit de autoritatea finanţatoare;

d) Modificarea modelelor standard (eliminarea, renumerotarea secţiunilor, etc.) sau omiterea informaţiilor înscrise în câmpurile formularului pot conduce la respingerea cererii de finanţare pe motiv de neconformitate administrativă.

(2) Solicitările de finanţare vor fi transmise Consiliului Judeţean Timis, în calitate de autoritate finanţatoare după aprobarea bugetului de venituri şi cheltuieli anual, in perioada lunilor ianuarie si iunie.

Calendar operaţional

1. Aprobarea bugetului de venituri şi cheltuieli al Consiliului Judeţean Timis;
2. În prima săptămână de la aprobarea bugetului Consiliului Judeţean Timis se vor îndeplini condiţiile de publicitate privind finanţarea nerambursabilă atribuită din acest buget;
3. În săptămâna 2 – 4 de la aprobarea bugetului Consiliului Judeţean Timis se vor depune proiecte;
4. În săptămâna 5 – 6 de la aprobarea bugetului Consiliului Judeţean Timis se va efectua selecţia proiectelor.

(3) Cererea de finanţare tip trebuie completată astfel:

**a) CATEGORIE DE ELIGIBILITATE –** se va bifa în cererea de finanţare o singură categorie;

**b) DESCRIEREA SOLICITANTULUI -** se vor preciza: adresa, numerele de telefon, fax, adresa de e-mail, nume bancă, numărul de cont bancar – IBAN, titularul contului (trebuie să fie cel al iniţiatorului proiectului) şi codul de înregistrare fiscală; solicitantul se va asigura că datele înscrise sunt corecte şi actualizate; în cazul modificării datelor mai sus menţionate, solicitantul are obligaţia să transmită către Consiliul Judeţean Timis noile date în termen de 10 zile lucrătoare de la data intervenirii modificării;

**c) TITLUL** **PROIECTULUI** - trebuie să fie sugestiv.

**d) JUSTIFICAREA PROIECTULUI -** constă în descrierea situaţiei existente şi a contextului proiectului, precum şi a motivelor iniţierii acestuia. Se vor descrie concluziile analizei de oportunitate prin care se relevă problema ce urmează a fi rezolvată prin proiect;

**e) SCOPUL PROIECTULUI -** reprezintă un enunţ concis prin care se comunică stadiul în care va ajunge problema ca rezultat al derulării proiectului.

**f)** **OBIECTIVELE PROIECTULUI -** sunt rezultatele scontate care trebuie obţinute prin implementarea proiectului şi, implicit a rezolvării problemei. Pentru ca un obiectiv să fie corect definit acesta trebuie să fie SMART (S-specific, M-măsurabil, A-abordabil, R-realist, T- încadrabil în timp). Obiectivele unui proiect reprezintă punctul de pornire în elaborarea planului şi în acelaşi timp constituie referinţa faţă de care se va evalua succesul sau eşecul proiectului la finalul acestuia. Un proiect poate avea până la 5 obiective subordonate aceluiaşi scop;

**g) ACTIVITĂŢILE PROIECTULUI –** reprezintă acţiunile de atingere a fiecărui obiectiv. În această rubrică se va completa în detaliu cum urmează să fie pus în practică proiectul şi ce veţi face pentru atingerea obiectivelor acestuia. Rubrica va fi completată prin enunţarea activităţilor, încadrarea acestora în secvenţe de timp (pe luni, săptămâni sau zile, în funcţie de durata proiectului) şi specificarea responsabilului fiecărei activităţi;

**h) GRUPUL ŢINTĂ ŞI BENEFICIARII -** reprezintă persoanele sau grupul de persoane cărora li se adresează proiectul şi care vor avea de câştigat în mod direct sau indirect în urma derulării proiectului;

**i)** În secţiunea **REZULTATE AŞTEPTATE** se va realiza o descriere succintă a rezultatelor cantitative, şi calitative imediate ale proiectului, aşa cum sunt ele preconizate. Acestea pot să fie aceleaşi cu obiectivele proiectului sau nu;

**j) IMPACTUL ASUPRA GRUPULUI ŢINTĂ, BENEFICIARILOR ŞI COMUNITĂŢII -** va descrie modul în care va fi influenţată starea actuală a grupului ţintă, a beneficiarilor şi a comunităţii timișene în ansamblul ei;

**k)** În secţiunea **MODALITĂŢI DE MEDIATIZARE** se vor specifica instrumente şi activităţi de promovare a proiectului ca: reportaje, conferinţă de presă, interviuri, filme, articole, mape de prezentare, afişe, fluturaşi, pliante, bannere şi alte materiale de promovare;

**l)** În secţiunea **MODALITĂŢI DE EVALUARE, (**internă şi/ sau externă) se vor enumera modalităţile şi instrumentelece urmează a fi folosite pentru raportarea progresului în atingerea obiectivelor propuse, a eficienţei şi a impactului proiectului. Instrumente de evaluare pot fi considerate orice tip de analiză statistică, studii de caz, observaţii şi monitorizări;

**m) PARTENERI -** presupune enumerarea numelor altor persoane juridice de drept public ori privat implicate în desfăşurarea activităţilor proiectului;

**n) BUGETUL PROIECTULUI** reprezintă totalitatea surselor de finanţare necesare realizării acţiunii şi a cheltuielilor aferente, detaliate pe categorii de cheltuieli, conform normelor legale în vigoare;

**bugetul se întocmeşte având în vedere următoarele cerinţe:**

* bugetul este corect, corespunde cu limitele legale raportate pe categorii de cheltuieli;
* bugetul acoperă toate cheltuielile aferente proiectului, cu relevarea tuturor sumelor de finanţare inclusiv suma solicitată Consiliului Judeţean Timis;
* bugetul reflectă costuri necesare şi rezonabile pentru realizarea proiectului;
* bugetul se va întocmi în lei, iar toate activităţile din proiect sunt acoperite cu categorii de cheltuieli corespunzătoare;
* cheltuielile sunt oportune şi justificate cu documentele prevăzute de lege;
* cheltuielile sunt efectuate pe perioada de desfăşurare a proiectului;
* cheltuielile sunt identificabile şi verificabile;
* cheltuielile sunt susţinute de acte şi documente justificative corespunzătore;
* toate categoriile de cheltuieli sunt incluse în totaluri;
* Consiliului Judeţean Timis i se solicită numai cheltuieli eligibile potrivit legislaţiei în materie.

În propunerea de proiect solicitantul finanţării nerambursabile are obligaţia de a notifica:

1. contribuţia financiară proprie;
2. contribuţia financiară a unor sponsori terţi;
3. contribuţia financiară a altor institutii publice sau Consilii Locale;
4. contribuţia financiară solicitată de la Consiliul Judeţean Timis.

(4) Propunerea de proiect are caracter ferm şi obligatoriu din punct de vedere al conţinutului şi trebuie să fie semnată, pe propria răspundere, de către reprezentantul legal al solicitantului sau de către o persoană împuternicită legal de acesta.

(5) La completarea cererii de finanţare solicitanţii au obligaţia de a furniza detalii suficiente pentru a asigura claritatea proiectului, în special cu privire la modul în care vor fi atinse obiectivele, schimbarea pozitivă generată de proiect şi modul în care proiectul propus este relevant pentru contextul local, naţional şi internaţional.

(6) Cererile de finanţare scrise de mână nu vor fi acceptate.

(7) **Nu vor participa la selecţia de proiecte dosarele incomplete sau cele care conţin documente întocmite incorect.**

(8) **Solicitările de finanţare transmise sau depuse ulterior datei limită prevăzută în anunţul public de organizare a selecţiei nu vor participa la procedura de selecţie**.

***3.2 Documente necesare depunerii proiectelor***

Dosarul de participare la selecţia de oferte trebuie să conţină următoarele documente:

a) Cerere de finanţare tip - în două exemplare, care vor fi înregistrate în momentul depunerii (Anexa nr. 1) şi pe suport CD;

b) Copie după actul constitutiv, statut şi certificat de identitate sportivă sau orice alte acte doveditoare ale dobândirii personalităţii juridice - semnate şi ştampilate cu menţiunea “conform cu originalul”;

c) Declaraţie pe propria răspundere privind existenţa altor surse de finanţare proprii şi/sau atrase pentru co finantarea proiectului şi că nu va contacta decât o singură finanţare nerambursabilă de la Consiliul Judeţean Timis (Anexa nr. 2);

d) Declaraţie eligibilitate solicitant (Anexa nr. 3);

e) Prezentarea solicitantului (instituţiei, organizaţiei, clubului etc.) – *se recomandă ca documentul să pună accent pe proiectele derulate anterior, experienţă în domeniul implementării de proiecte sportive, participării la competiţii de profil, date privind numărul de sportivi legitimaţi, profesori, antrenori;*

f) Curriculum vitae al coordonatorului de proiect – *documentul trebuie să releve* *experienţa în domeniul derulării de proiecte sportive, calificări relevante în domeniu, precum şi experienţa sportivă, dacă este cazul;*

g) Alte documente **cu caracter obligatoriu (de la proiecte precedente)**: apariţii în presă, materiale foto/video, diplome, clasamente, ierarhii naţionale întocmite de federaţiile de specialitate, etc.

**CAPITOLUL IV- PROCEDURA DE SELECŢIE A PROIECTELOR**

***4.1 Precizări generale***

(1) Atribuirea contractelor de finanţare nerambursabilă se face exclusiv pe baza selecţiei publice de proiecte în condiţiile prevăzute de Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare şi Ordinul nr. 130 din 28 martie 2006 emis de Agenţia Naţională pentru Sport privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti, procedură care permite atribuirea unui contract de finanţare nerambursabilă din fonduri publice, prin selectarea acestuia de către o comisie, cu respectarea principiilor prevăzute la pct. 1.3.

(2) Proiectele de interes public vor fi selecţionate pentru finanţare, în limita unui fond anual aprobat de către Consiliul Judeţean Timis, pentru această destinaţie, stabilit potrivit prevederilor legale referitoare la elaborarea, aprobarea, executarea şi raportarea bugetului judeţului.

(3) Finanţările nerambursabile nu se acordă pentru activităţi generatoare de profit.

(4) Selecţia constă în ierarhizarea proiectelor depuse în funcţie de importanţa şi reprezentativitatea pentru domeniul căruia i se adresează, pe baza punctajului acordat de comisie.

***4.2 Criteriile de evaluare***

Criteriile generale de evaluare:

a)proiectele sunt de interes public local, naţional şi internaţional, dacă promovează şi contribuie la dezvoltarea domeniului sportiv în judeţul Sibiu sau a unei unităţi administrativ teritoriale din judeţ;

b) calitatea şi anvergura (internaţională, naţională, regională sau locală), importanţa proiectului;

c)numărul, diversitatea şi aria geografică a participanţilor ale căror nevoi urmează a fi satisfăcute prin aceste proiecte;

d) capacitatea organizatorică şi funcţională a solicitantului de a realiza proiectele, dovedită prin:

* proiectele derulate anterior;
* calitatea proiectelor organizate;
* calificări relevante ale coordonatorului de proiect;
* evaluarea privind impactul proiectelor derulate anterior;
* capacitatea de promovare şi mediatizare a proiectelor derulate anterior.

1. coerenţa bugetului.

***4.3 Etapele sesiunii de selecţie***

Sesiunea de selecţie a ofertelor sportive se va desfăşura conform Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare şi Ordinului nr. 130 din 28 martie 2006 emis de Agenţia Naţională pentru Sport privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti în două etape astfel:

*(1)* ***Etapa 1***

1. publicarea în Monitorul Oficial al României, Partea a VI-a a programului anual propriu pentru acordarea de finanţări nerambursabile, în cel mult 30 de zile de la aprobarea bugetului Consiliului Judeţean Timis;
2. publicarea anunţului privind sesiunea de selecţie, în Monitorul Oficial al României, Partea a VI-a, pe site-ul Consiliului Judeţean Timis, precum şi în presa scrisă în două cotidiene locale, cu cel puţin 30 de zile calendaristice înainte de data limită pentru depunerea ofertelor sportive;
3. verificarea îndeplinirii condiţiilor de participare la selecţie, verificare care se va efectua la sediul Consiliului Judeţean Timis; se va urmări ca documentaţia depusă să fie completă şi să îndeplinească criteriile de eligibilitate;
4. selecţia ofertelor sportive se va face de către Comisia de evaluare şi selecţie a proiectelor sportive. Comisia va fi constituită în baza dispoziţiei preşedintelui Consiliului Judeţean Timis;
5. publicarea rezultatului selecţiei se face pe site-ul Consiliului Judeţean Timis [www.cjtimis.ro](http://www.cjtimis.ro)

*(2)* ***Etapa 2***

a) Consiliul Judeţean Timis va cere beneficiarilor ale căror dosare au fost selecţionate în prima etapă de selecţie completarea documentaţiei, în termen de 15 zile calendaristice de la comunicare, cu următoarele documente:

* Certificat de atestare fiscală eliberat de Direcţia Generală a Finanţelor Publice care să ateste situaţia privind plata taxelor şi impozitelor la bugetul general consolidat, valabil la data prezentării acestuia, în original;
* Certificate de atestare fiscală eliberate de Direcţia Fiscală Locală a Municipiului Timis şi Direcţiile Fiscale Locale ale unităţii administrativ teritoriale în care îşi au sediul/ domiciliul/ reşedinţa solicitanţii, care să ateste situaţia privind plata taxelor şi impozitelor la bugetul local, valabile la data prezentării acestora, în original;
* Declaraţie de imparţialitate solicitant (Anexa nr. 4).

b) Sunt considerate eligibile pentru acordarea finanţării nerambursabile dosarele care conţin documentele specificate mai sus şi care au fost depuse în termenul limită prevăzut;

c) Lista finală a rezultatelor sesiunii de finanţare se publică pe site-ul Consiliului Judeţean Timis www.cjtm.ro

***4.4 Comisia de evaluare şi selecţie a proiectelor sportive***

(1)Comisia de evaluare şi selecţie a proiectelor sportive va fi alcătuită dintr-un număr de 9 membri şi un secretar si va fi numită prin dispoziţie a preşedintelui Consiliului Judeţean Timis.

(2) Comisia de evaluare şi selecţie a proiectelor sportive va fi alcătuită astfel:

* 1 specialist, reprezentant al Serviciului Cultura, Invatamant si Sport din cadrul Consiliului Judeţean Timis;
* 5 consilieri judeţeni;
* 4 specialişti cu o experienţă de minim trei ani de practică în domeniul sportiv, cu domiciliul în judeţul Timis.

(3) Concomitent, cu numirea membrilor titulari ai Comisiei de evaluare şi selecţie a proiectelor sportive se desemnează 2 membrii supleanţi din care, un reprezentant al Consiliului Judeţean Timis şi un specialist în domeniul sportiv.

(4) Fiecare membru al Comisiei va completa o declaraţie de imparţialitate şi confidenţialitate (Anexa nr. 9).

(5) Din Comisia de evaluare şi selecţie a proiectelor sportive nu vor face parte persoane care deţin o funcţie de conducere în cadrul structurilor operatorilor sportivi care solicită finanţare pentru sesiunea de selecţie (a se vedea Anexa nr. 9).

(6) Comisia de evaluare şi selecţie a proiectelor sportive are următoarele atribuţii:

* analizează şi notează proiectele sportive în conformitate cu grila de acordare a punctajelor;
* stabileşte ierarhia ofertelor sportive în funcţie de valoarea, aria de acoperire, importanţa şi/sau reprezentativitatea proiectului sportiv la nivel local, judeţean, national şi/sau internaţional, pe baza punctajului obţinut.

**(7). Grila de acordare a punctajelor pentru proiectele sportive este următoarea:**

a) *Sportul de performanţă*

|  |  |  |
| --- | --- | --- |
| Nr. Crt. | CRITERIU | PUNCTAJ MAXIM |
| **1.** | **Anvergura proiectului, încadrarea pe nivele de importanţă şi relevanţa sa** | **55** |
| 1.1 - local | 2 |
| 1.2 - zonal | 3 |
| 1.3 - judeţean | 10 |
| 1.4 - naţional | 15 |
| 1.5 internaţional | 20 |
| 1.6 – gradul de vizibilitate al proiectului şi contribuţia sa la dezvoltarea ramurii sportive respective | 5 |
| **2.** | **Categoriile de vârstă cărora se adresează proiectul** | **10** |
|  | 2.1 Copii şi juniori | 6 |
|  | 2.2 Seniori | 4 |
|  |  |  |
| **3.** | **Încadrarea proiectului pe ramură de sport** | **10** |
| 3.1 Olimpic | 6 |
| 3.2 Neolimpic | 4 |
| **4.** | **Fezabilitatea proiectului sportiv** | **10** |
| 4.1 Experienţa solicitantului în managementul de proiect şi capacitate de administrare a proiectului | 5 |
| 4.2Solicitantul are suficientă competenţă în domeniul căruia i se adresează proiectul | 5 |
| **5.** | **Rezultatele proiectului sportiv propus** | **15** |
| 5.1 Contribuţia adusă de sportivii timiseni în ierarhiile stabilite la nivel local, judeţean, naţional şi internaţional de către federaţiile de specialitate şi Direcţia Judeţeană pentru Sport Timis | 10 |
| 5.2 Rezultate aşteptate | 5 |
| **6.** | **Buget** | **20** |
| 6.1Raportul cheltuieli estimate - rezultate aşteptate este realist şi în concordanţă cu activităţile planificate | 2 |
| 6.2Cheltuielile propuse reflectă în mod real raportul valoare – cost | 3 |
|  |  |  |
|  | 6.3 Contribuţia solicitantului de cofinanţare, din surse financiare proprii | 5 |
|  | 6.4 Atragerea de surse de finanţare de la unităţile administrativ-teritoriale şi / sau alte entităţi în domeniu | 5 |
|  | 6.5 Atragerea de surse de finanţare prin sponsorizarea de către unele entităţi economice | 5 |
|  |  |  |
|  |  |  |
| **7.** | **Continuitatea proiectului** | **5** |
| **8.** | **Rezultatele obţinute / Evoluţia în competiţiile / ediţiile anterioare** | **5** |
|  | **PUNCTAJ TOTAL MAXIM** | 130 |

b) *Sportul pentru toţi*

|  |  |  |
| --- | --- | --- |
| Nr. Crt. | CRITERIU | PUNCTAJ MAXIM |
| **1.** | **Anvergura proiectului** | **10** |
| 1.1 Număr estimat de participanţi | 6 |
|  | 1.2 Număr estimat de beneficiari indirecţi | 4 |
| **2.** | Structura participanţilor pe categorii de vârstă | **15** |
| 2.1 Copii şi tineri de vârstă preşcolară şi şcolară (4 – 18 ani) | 10 |
| 2.2 Adulţi peste 18 ani | 5 |
| **3.** | **Încadrarea proiectului şi relevanţa sa pe nivele şi în sistem valoric** | **60** |
| 3.1 – local | 2 |
| 3.2 - zonal | 3 |
| 3.3 - judeţean | 10 |
| 3.4 - naţional | 15 |
| 3.5 - internaţional | 20 |
| 3.6 – gradul de vizibilitate al proiectului şi capacitatea sa de a consolida imaginea Judeţului Timis | 6 |
| 3.7 – gradul de exploatare a potenţialului turistic al judeţului Timis | 4 |
| **4.** | **Fezabilitatea proiectului sportiv** |  |
| **5** |
| 4.1 Solicitantul are suficientă experienţă în managementul de proiect şi capacitate de administrare a proiectului | 3 |
| 4.2Solicitantul are suficientă competenţă în domeniul căruia i se adresează proiectul | 2 |
| **5.** | **Rezultatele şi impactul proiectului sportiv propus** | **10** |
|  | 5.1 Impactul asupra grupurilor ţintă şi beneficiarilor | 5 |
| 5.2 Impactul şi rezultatele scontate sunt pozitive şi concludente pentru contextul sportiv local | 5 |
| **6.** | **Buget** | **20** |
| 6.1**.** Raportul cheltuieli estimate - rezultate aşteptate este realist şi în concordanţă cu activităţile planificate | 3 |
| 6.2Cheltuielile propuse reflectă în mod real raportul valoare – cost | 2 |
| 6.3 Contribuţia solicitantului de cofinanţare, din surse financiare proprii | 5 |
| 6.4 Atragerea de surse de finanţare de la organele teritoriale administrative locale | 5 |
| 6.5 Atragerea de surse de finanţare prin sponsorizarea de către unele entităţi economice | 5 |
| **7.** | **Continuitatea proiectului** | **5** |
| **8.** | **Efectul / Impactul pozitiv al manifestării sportive în raport cu ediţiile anterioare** | **5** |
|  | **PUNCTAJ TOTAL MAXIM** | **130** |

8) Pentru a fi selectată în vederea finanţării, o propunere trebuie să întrunească un punctaj total de minim 60 la sută din punctajul total maxim, respectiv 80 puncte pentru proiectele subsumate Sportului pentru toţi şi Sportului de performanţă.

(9) În cazul în care punctajul total obţinut de o propunere de proiect este mai mic de 60 la sută din punctajul total maxim proiectul nu este eligibil de a primi finanţare.

(10) În cazul în care nu toate propunerile care vor întruni punctajele minime necesare vor putea primi finanţare, departajarea se face în funcţie de punctajul de la criteriul 1 pentru ***Sportul de performanţă*** şi criteriul 3 la ***Sportul pentru toţi***, alocarea sumelor făcându-se în limita bugetului disponibil la momentul aprobării.

(11) Finanţarea aprobată poate fi aceeaşi sau mai mică decât cea solicitată.

(12) Ofertele selecţionate vor fi incluse în Agenda sportivă, aferentă anului pentru care se organizează sesiunea de selecţie, care va fi supusă spre aprobare Consiliului Judeţean Timis.

(13) Componenţa nominală a comisiei va fi adusă la cunoştinţă publică pe site-ul Consiliului Judeţean Timis www.cjtm.ro, după încheierea sesiunii de selecţie.

***4.5 Contestaţii***

(1) Soluţionarea contestaţiilor se va realiza de către o comisie alcătuită din 5 membri, numită prin dispoziţie a preşedintelui Consiliului Judeţean Timis.

(2) În componenţa comisiei de soluţionare a contestaţiilor nu sunt numiţi membri care au făcut parte din Comisia de evaluare şi selecţie a proiectelor sportive.

(3) Solicitanţii nemulţumiţi de modul de respectare a procedurii privind organizarea şi desfăşurarea selecţiei de oferte pot depune contestaţie în termen de maximum 3 zile lucrătoare de la data publicării rezultatului selecţiei.

(4) Contestaţiile vor fi soluţionate în termen de 5 zile lucrătoare de la data expirării termenului de depunere a contestaţiilor.

(5) Contestaţia se formulează în scris şi va conţine următoarele:

* datele de identificare ale contestatorului
* numărul de referinţă al cererii de finanţare şi titlul proiectului
* obiectul contestaţiei
* motivele de fapt şi de drept
* dovezile pe care se întemeiază
* semnătura contestatorului sau a împuternicitului acestuia, precum şi ştampila

(6) Soluţia dată de comisia de contestaţii este definitivă.

***4.6 Comunicări***

(1) Orice comunicare, solicitare, informare, notificare determinate de aplicarea prevederilor prezentului GHID se vor face sub formă de document scris.

(2) Orice document scris trebuie înregistrat în momentul depunerii, transmiterii şi al primirii.

(3) Documentele transmise prin poştă electronică sau telefax trebuie confirmate de primire.

**CAPITOLUL V – PROCEDURA PRIVIND DERULAREA CONTRACTULUI DE FINANŢARE**

***5.1 Precizări generale***

(1) Beneficiarul finanţării are obligaţia de a depune la sediul Consiliului Judeţean Timis, înaintea încheierii contractului de finanţare, dovada existenţei altor surse de finanţare proprii şi/sau atrase (extrase de cont bancar, contracte de sponsorizare, contracte de parteneriat având prestabilită valoarea financiară, contracte de finanţare sau alte forme de sprijin financiar ferme din partea unor terţi), în copie semnate şi ştampilate cu menţiunea “conform cu originalul”, în valoare de minim 10% din valoarea totală a proiectului.

**Atenţie! La realizarea decontului se va face dovada contabilă a contribuţiei proprii. În situaţia în care nu se poate face dovada fermă a contribuţiei proprii în valoare de minim 10%, la realizarea decontului, Consiliul Judeţean Timis va diminua finanţarea acordată astfel încât contribuţia proprie a beneficiarului să reprezinte 10% din bugetul proiectului.**

(2) Contractul de finanţare se încheie doar în măsura în care s-a făcut dovada existenţei contribuţiei beneficiarului, dar nu mai târziu de 30 de zile înainte de începerea proiectului.

(3) Contractul de finanţare va fi completat în concordanţă cu activităţile şi obiectivele menţionate de operatorul sportiv în *Cererea de finanţare tip*, cerere care a făcut obiectul selecţiei Comisiei de evaluare şi selecţie a proiectelor sportive.

(4) Solicitanţii ale căror proiecte au fost selectate li se va propune un model cadru de contract de finanţare nerambursabilă ( Anexa nr. 5).

(5) Contractul de finanţare va fi completat de către beneficiar (inclusiv anexele la contactul de finanţare); contractul va fi ştampilat şi semnat de către reprezentantul legal şi de către responsabilul financiar al beneficiarului.

(6) Contractul va fi depus, în două exemplare, în original, la sediul Consiliului Judeţean Timis, Timisoara, bv. Revolutiei de le 1989, nr. 17.

***5.2 Obligaţiile beneficiarului***

Beneficiarul finanţării nerambursabile are următoarele obligaţii**:**

(1) Să notifice în scris, Consiliul Judeţean Timis cu privire la orice modificare pe care intenţionează să o aducă Cererii de finanţare aprobată de Comisia de evaluare şi selecţie a proiectelor sportive, în maxim 10 zile lucrătoare, pentru aprobarea acesteia. În caz contrar finanţarea alocată poate fi retrasă.

(2) Să nu ascundă Consiliului Judeţean Timis acte ori fapte care - dacă ar fi fost cunoscute – ar fi fost de natură să îl determine pe finanţator să nu selecteze proiectul spre finanţare.

(3) Să nu comunice date, informaţii, înscrisuri false sau eronate.

(4) Informaţii suplimentare privind procedura de transmitere a datelor referitoare la proiect pot fi obţinute la numărul de telefon: 0256 – 406 300 int. 402 Serviciul de Cultura, Invatamant si Sport din cadrul Consiliul Judeţean Timis, persoană de contact **Iosim Radovan**.

(5) Să aloce, distinct, în buget o sumă destinată promovării proiectului.

(6) Să distribuie toate materialele prevăzute la art. 15 alin. (7) cu cel puţin 10 zile înaintea desfăşurării proiectului.

(7) Să ofere reprezentanţilor mass-media toate informaţiile şi materialele necesare unei bune informări cu privire la proiectul realizat.

(8) Să depună la sediul Consiliului Judeţean Timis în termen de cel mult 30 de zile de la finalizarea proiectului, documentele justificative pentru bugetul total – atât pentru suma alocată de Consiliul Judeţean Timis, cât şi pentru contribuţia beneficiarului, cel puţin 10% din valoare totală a proiectului, conform bugetului din cererea de finanţare depusă.

(9) Să realizeze proiectul cu toată atenţia, eficienţa şi transparenţa, în acord cu cele mai bune practici din domeniul de activitate vizat.

(10) Să utilizeze finanţarea nerambursabilă numai în scopul realizării proiectului.

(11) Să implementeze proiectul pe propria răspundere şi în concordanţă cu descrierea din cererea de finanţare, cu scopul de a atinge obiectivele menţionate.

(12) Să nu utilizeze finanţarea nerambursabilă pentru activităţi generatoare de profit. În cazul veniturilor obţinute din vânzarea de bilete, sumele încasate trebuie folosite exclusiv pentru acoperirea cheltuielilor de realizare a proiectului.

(13) Să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte Consiliului Judeţean Timis, ori de câte ori îi sunt solicitate.

(14) Să întocmească şi să prezinte Consiliului Judeţean Timis, rapoartele solicitate şi orice alte date privitoare la derularea proiectului.

(15) Să păstreze, conform prevederilor legale, toate documentele financiare care atestă desfăşurarea proiectului în legătură cu modul de utilizare a fondurilor.

(16) Să realizeze decontul de cheltuieli financiar-contabile pentru:

a) suma alocată de către Consiliul Judeţean Timis;

b) suma reprezentând contribuţia beneficiarului, prevăzută în cererea de finanţare.

(17) Să realizeze decontul de imagine al proiectului; acesta va conţine: dosar de monitorizare a presei, fotografii relevante, afişe, cataloage, caiet program, CD-uri, cărţi, albume sau orice alte tipărituri ale proiectului, precum şi, după caz, înregistrări video ale acţiunilor şi orice alte materiale ce relevă efectul pe care l-a avut proiectul.

(18)Să permită accesul nediscriminatoriu al publicului larg la proiect în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către beneficiar.

(19) Să acorde înlesniri ale accesului la proiect pentru pensionari, studenţi şi persoanele cu dizabilităţi, conform legii.

(20) **După desfăşurarea proiectului cofinanţat să depună la Consiliul Judeţean Timis o informare succintă despre eveniment, care să includă detalii privind: participarea, modul de mediatizare, gradul de vizibilitate al acţiunii la nivel municipal, judeţean, naţional sau internaţional, însoţită de câteva imagini, clipuri video înregistrate pe suport electronic sau alte documente justificative.**

**CAPITOLUL VI - PROCEDURA DE DECONTARE**

***6.1 Cheltuieli eligibile***

(1) Categoriile de cheltuieli eligibile pentru proiectele sportive sunt:

a) cheltuieli de realizare a proiectului, precum costuri materiale şi servicii, costuri de producţie, închirieri de spaţii şi aparatură, onorarii, prestări servicii, premii, prime şi altele asemenea;

b) cheltuieli ocazionate de cazarea participanţilor conform art.12 din H.G 1447/2007 pentru aprobarea Normelor financiare pentru activitatea sportivă;

c) cheltuieli ocazionate de transportul intern şi internaţional al participanţilor conform art. 9 din H.G. 1447/2007 pentru aprobarea Normelor financiare pentru activitatea sportivă;

d) alte cheltuieli specifice, precum realizarea de studii şi cercetări, consultanţă de specialitate, tipărituri, acţiuni promoţionale;

e) cheltuieli zilnice de masă care se diferenţiază pe categorii de acţiuni conform art. 13 din H.G. 1447/2007 pentru aprobarea Normelor financiare pentru activitatea sportivă.

(2) Finanţarea nerambursabilă se acordă numai pentru cheltuielile care au fost contractate în perioada executării contractului de finanţare.

(3) Finanţările nu pot fi utilizate pentru activităţi generatoare de profit.

***6.2 Cheltuieli neeligibile***

(1)Categoriile de cheltuieli neeligibile pentru proiectele sportive sunt următoarele:

a) costuri administrative - chirie sediu şi utilităţi: apă, canal, electricitate, telefon, internet, gaze, costuri de încălzire;

b) cheltuieli salariale ale persoanelor juridice de drept public beneficiare;

c) cheltuieli pentru acoperirea unor debite ale beneficiarilor;

d) cheltuieli cu întreţinerea şi reparaţia mijloacelor fixe;

e) achiziţii de terenuri;

f) achiziţia, reabilitarea, construirea, renovarea de clădiri;

g) achiziţia de vehicule sau componentele acestora (anvelope, părţi caroserie etc.), reparaţii şi servicii de întreţinere;

h) băuturi alcoolice şi tutun, room service şi minibar;

i) achiziţionarea de mobilier, aparatură birotică, precum şi obiecte de inventar de natura acestora;

j) carburant.

(2) Orice contribuţie în natură raportată de către beneficiar nu reprezintă cheltuială eligibilă.

(3)În vederea depunerii decontului de cheltuieli pentru proiectele sportive beneficiarul va prezenta Consiliului Judeţean Timis următoarele documente:

* Adresă de înaintare;
* Raportul de evaluare;
* Factură fiscală emisă de către beneficiarul finanţării către Consiliul Judeţean Timis;
* Documente justificative ale cheltuielii: facturi fiscale, contracte, state de plată, chitanţe, O.P., etc., după caz – în copie, ştampilate şi semnate cu menţiunea “conform cu originalul”;
* Diagramă de cazare, dacă este cazul;
* Listă de participanţi (Anexa nr. 7);
* Tabel diurnă, dacă este cazul (Anexa nr. 8).

(4) Pentru a fi aprobată, o cheltuială trebuie să fie eligibilă; stabilirea eligibilităţii unei cheltuieli se face în conformitate cu prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare şi cu prevederile H.G. nr. 1447/2007 privind aprobarea Normelor financiare pentru activitatea sportivă.

(5) Dacă din motive obiective, pe perioada derulării proiectului condiţiile impun modificări în structura şi valoarea unei cheltuieli, beneficiarul este obligat să informeze Consiliul Judeţean Timis în vederea obţinerii acordului acestuia.

(6) În ceea ce priveşte achiziţia de bunuri/servicii/lucrări în vederea implementării proiectului, este obligatorie respectarea legislaţiei naţionale în domeniul achiziţiilor publice (O.U.G. 34/2006) privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare.

(7) Decontul înaintat Consiliului Judeţean Timis privind contribuţia beneficiarului va conţine doar cheltuieli eligibile, conform bugetului din cererea de finanţare depusă.

Decontarea cheltuielilor se va face luând în considerare următoarele aspecte:

* cheltuiala a fost realizată pentru proiect (este dovedită legătura directă cu proiectul);
* cheltuiala a fost efectuată pe perioada de desfăşurare a proiectului, pentru activităţi şi plăţi realizate după semnarea contractului de finanţare;
* beneficiarul prezintă toate documentele justificative de plată, pentru fiecare tip de cheltuială, în copie, semnate şi ştampilate, cu menţiunea “conform cu originalul”;
* beneficiarul a dovedit realizarea activităţii pentru care a fost efectuată cheltuiala în cauză;
* facturile sunt emise pe numele beneficiarului finanţării;
* facturile sunt completate cu toate datele necesare din punct de vedere al conţinutului - detalierea exactă a produselor sau serviciilor achiziţionate;
* facturile sunt completate cu toate datele necesare din punct de vedere al formei – numărul şi data emiterii, emitentul documentului, beneficiarul, semnate şi ştampilate;
* toate documentele justificative externe, emise de către un prestator din afara României către beneficiarul finanţării se vor prezenta la decont însoţite de traducerea acestora în limba română; traducerea trebuie să fie efectuată, semnată şi ştampilată de către un traducător autorizat.

***6.3 Modalităţi de decont***

În vederea depunerii decontului financiar – contabil beneficiarul finanţării va prezenta următoarele documente justificative:

a) pentru decontarea cheltuielilor de cazare se vor prezenta: contractul, factura fiscală, chitanţă sau ordinul de plată, precum şi diagrama de cazare cu semnătura şi ştampila structurii de primire turistică a cărei clasificare trebuie să fie de maximum 3 stele sau flori. În cazul în care cazarea s-a făcut într-o structură de primire turistică de confort superior celei de 3 stele, se decontează numai 50% din tariful de cazare perceput;

b)în cadrul proiectelor sportive **cheltuielile** **zilnice** **de masă** se diferenţiază pe categorii de acţiuni conform art. 13 din H.G 1447/2007 pentru aprobarea Normelor financiare pentru activitatea sportivă, după cum urmează:

|  |  |  |
| --- | --- | --- |
| Nr. crt. | Acţiune | Limită max. pe persoană  Lei/zi |
| 1. | Competiţii sportive interne:  - de nivel comunal, orăşenesc sau municipal  - de nivel judeţean  - de nivel zonal sau interjudeţean | până la 35  până la 40  până la 50 |
| 2. | Acţiuni de pregătire sportivă desfăşurate în ţară, organizate şi sau finanţate, după caz, de:  - cluburi sportive, asociaţiile judeţene şi a municipiului Bucureşti pe ramură de sport, direcţiile pentru sport judeţene şi ale municipiului Bucureşti  - federaţiile sportive naţionale, alte organizaţii sportive naţionale, Comitetul Olimpic şi Sportiv Român, instituţii publice de nivel naţional | până la 55  până la 70 |
| 3. | Competiţii sportive şi alte acţiuni sportive internaţionale desfăşurate în ţară, organizate şi sau finanţate de:  - cluburile sportive, asociaţiile judeţene şi ale municipiului Bucureşti pe ramura de sport, direcţiile pentru sport judeţene şi ale municipiului Bucureşti  - federaţiile sportive naţionale şi alte organizaţii sportive naţionale  - Agenţia Naţională pentru Sport, C.O.S R, ministerele şi alte instituţii publice de nivel naţional | până la 60  până la 70  până la 80 |

Pentru decontarea cheltuielilor de masă se vor prezenta: contractul, factura fiscală, chitanţă sau ordinul de plată şi lista de participanţi (Anexa nr. 7);

c) pentru cheltuielile de transport se vor prezenta: contractul, factura fiscală, chitanţă sau ordinul de plată, biletele de călătorie, ordine de deplasare, bonuri taxe autostradă, bonuri trecere poduri, etc, după caz şi se vor deconta următoarele:

* avionul, pe orice distanţă, clasa economică;
* orice fel de tren, după tariful clasei a II-a, pe distanţe de până la 300 km, şi după tariful clasei I, pe distanţe mai mari de 300 de km;
* navele de călători, după tariful clasei I;
* mijloace de transport auto şi transport în comun, după tarifele stabilite pentru aceste mijloace;
* mijloace de transport auto închiriate;
* cheltuieli conexe transportului: taxe de aeroport, autogară, port, taxe pentru trecerea podurilor, taxe privind circulaţia pe drumurile publice, etc, prevăzute de dispoziţiile legale în vigoare.

d) pentru decontarea cheltuielilor privind închirierea de spaţii şi/sau aparatură se vor prezenta: contractul de închiriere, factura fiscală şi chitanţă sau ordinul de plată;

e) pentru decontarea cheltuielilor de promovare şi publicitate (afişe, invitaţii, anunţuri, bannare publicitare, bilete etc.) se vor prezenta: contractul, factura fiscală, chitanţă sau ordinul de plată şi un exemplar din fiecare produs;

f) pentru decontarea cheltuielilor privind realizarea de tipărituri (cărţi, broşuri, cataloage, albume etc.) se vor prezenta: contractul, factura fiscală, chitanţă sau ordinul de plată şi între 5 şi 10 exemplare din fiecare produs;

g) pentru decontarea cheltuielilor privind prestările de servicii ale persoanelor care colaborează la organizarea şi desfăşurarea proiectelor, se vor prezenta: contractele încheiate conform dispoziţiilor legale în vigoare, statul de plată ştampilat şi semnat de reprezentanţii legali, actul de identitate şi ordinul de plată privind virarea impozitului pe venit către bugetul de stat;

h) pentru decontarea de materiale consumabile se vor prezenta: contractul şi factura fiscală, însoţite de un referat din care să rezulte utilizarea materialelor în cadrul proiectului şi chitanţă sau ordinul de plată;

i) pentru decontarea **cheltuielilor specifice** activităţilor desfăşurate se vor prezenta documente justificative, după caz, în conformitate cu prevederile legale.

***6.4 Efectuarea plăţilor***

(1)Consiliul Judeţean Timis va achita suma prevăzută în contract, după desfăşurarea proiectului, în baza actelor de justificare a cheltuielilor şi a facturii emise de către beneficiar.

(2)Beneficiarul finanţării poate opta pentru obţinerea unui avans, solicitat în baza unei cereri (Anexa nr. 6), în procent de maxim 30% din valoarea finanţării.

(3)În cazul în care acordarea avansului se efectuează în mai multe tranşe, valoarea însumată a acestora nu poate depăşi 30% din valoarea totală a contractului; în cazul în care avansul se acordă în tranşe acordarea unei noi tranşe de avans se face numai după ce avansul acordat anterior a fost justificat integral sau dedus din sumele datorate.

(4)În termen de cel mult 30 de zile de la finalizarea proiectului sportiv, beneficiarul este obligat să depună la sediul Consiliului Judeţean Timis prin care se deruleaza platadocumentele justificative pentru decontul final.

(5)Solicitanţii de avans vor prezenta o scrisoare de garanţie bancară (Anexa nr. 10) pentru returnarea avansului conform H.G nr. 264/2003 privind stabilirea acţiunilor şi categoriilor de cheltuieli, criteriilor, procedurilor şi limitelor pentru efectuarea de plăţi în avans din fondurile publice.

(6)Garanţia de returnare a avansului trebuie să fie acoperitoare atât pentru recuperarea avansului acordat, cât şi pentru repararea prejudiciilor ce ar putea fi aduse prin imobilizarea fondurilor publice, în procent de 0,5% din valoarea avansului, în cazul neîndeplinirii sau îndeplinirii necorespunzătoare a obligaţiilor contractuale ce derivă din acordarea avansului.

**CAPITOLUL VII – SANCŢIUNI**

(1) Contractul de finanţare este reziliat de plin drept în cazul în care beneficiarul nu îşi îndeplineşte ori îşi îndeplineşte în mod necorespunzător obligaţiile contractuale; notificarea va fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau a mai multor obligaţii contractuale.

(2) Utilizarea alocaţiilor bugetare în alte scopuri decât cele prevăzute în contractul de finanţare este interzisă şi atrage rezilierea acestuia fără intervenţia instanţei judecătoreşti, beneficiarul urmând să fie obligat la plata daunelor-interese reprezentând atât contravaloarea finanţării cât şi beneficiul nerealizat, raportat la prejudiciile de imagine dar şi la cele materiale.

(3) În cazul în care beneficiarului i s-a notificat rezilierea contractului de finanţare din vina sa, acesta este obligat ca în termen de 20 de zile de la data primirii notificării să restituie Consiliului Judeţean Timis.

(4) Odată cu restituirea sumelor primite beneficiarul datorează dobânzi şi penalităţi de întârziere, calculate de la data achitării acestor sume de către Consiliul Judeţean Timis conform legislaţiei privind colectarea creanţelor bugetare.

Următoarele anexe fac parte integrantă din prezentul GHID:

**Anexa nr. 1** Cerere de finanţare

**Anexa nr. 2** Declaraţie contribuţie solicitant

**Anexa nr. 3** Declaraţie eligibilitate solicitant

**Anexa nr. 4** Declaraţie de imparţialitate

**Anexa nr. 5** Contract de finanţare

**Anexa nr. 6** Cerere de avans

**Anexa nr. 7** Listă de participanţi

**Anexa nr. 8** Tabel diurnă

**Anexa nr. 9** Declaraţie de imparţialitate şi confidenţialitate pentru Comisia de selecţie

**Anexa nr. 10** Scrisoare de garanţie bancară

|  |  |
| --- | --- |
|  | **Contrasemnează** |
| **PREŞEDINTE,** | **SECRETARUL JUDEŢULUI,** |
| **Titu Bojin** | **Ioan – Danut Ardelean** |

**CERERE DE FINANŢARE**

**Anexa nr.1**

**1. Categorie de eligibilitate**

Sportul de performanţă

Sportul pentru toţi

**2. Descrierea solicitantului**

**3. Descrierea proiectului pentru care se solicită finanţare**

|  |  |  |  |  |  |
| --- | --- | --- | --- | --- | --- |
| Iniţiatorul proiectului: *vă rugăm să decideţi dvs ordinea menţionării co-organizatorilor dacă este cazul / se publică pe site* | | | | | |
| Adresă: | | Nr. | Bl. | Sc. | Ap. |
| Localitatea: | | Judeţ: Timis | | Cod: | |
| Telefon: | | Fax: | | | |
| E-mail: | | Web: | | | |
| Cod fiscal: | | | | | |
| Nume bancă/sucursală: | | | | | |
| Număr cont bancar IBAN (lei): | | | | | |
| Denumirea titularului de cont: | | | | | |
| Scopul aşa cum este în statut: | | | | | |
| Preşedinte: | Tel: email: | | | | |
| Persoană de contact: | Tel: email: | | | | |
| Descrieţi un proiect desfăşurat până acum (titlu, finanţator, scop şi obiective, buget, rezultate obţinute): | | | | | |

|  |
| --- |
| Titlul proiectului:  *se publică pe site* |
| Data începerii derulării proiectului: |
| Data finalizării proiectului: |
| Locul de desfăşurare: |
| Descrierea proiectului: *Descrierea proiectului în general, max 600 de caractere / se publică pe site. Vă rugăm să aveţi în vedere că prin „caracter” se înţeleg atât semnele de punctuaţie cât şi spatiile libere dintre cuvinte.*  Eveniment 1  Titlul acţiunii *- din cadrul proiectului. (de ex. Participare la Campionatul....., grupa de vârstă..... Se completează pentru fiecare acţiune a proiectului dvs. în parte. ( acţiune 1, acţiune 2 ...etc). .*  Scurtă descriere a acţiunii, *max 400 caractere. Încercaţi să evidenţiati aspectele importante ale acţiunii .*  Data acţiunii: din data de…………pâna în data de……. *completaţi data exacta a acţiunii, nu perioada de derulare a întregului proiect. În cazul in care nu sunteţi siguri de data, vă rugăm să specificaţi durata acţiunii ( ex 5 zile in luna noiembrie).* |
| Bugetul total (lei): |
| Bugetul solicitat de la Consiliul Judeţean Timis (lei): |
| Contribuţia solicitantului (lei): |
| Coordonator de proiect (Nume şi prenume):  Telefon:  E-mail: |
| Justificarea proiectului: *maxim 5 rânduri* |
| Scopul proiectului: |
| Obiectivele proiectului: |
| Activităţile proiectului:  Denumirea şi descrierea activităţii:  Responsabilul activităţii:  Încadrarea activităţilor în secvenţe de timp (pe luni, săptămâni sau zile, în funcţie de durata proiectului): |
| Grupul ţintă şi beneficiarii: *(vă rugăm să precizaţi numărul estimat de participanţi şi de beneficiari)* |
| Rezultate aşteptate: |
| Impactul asupra grupului ţintă, beneficiarilor şi comunităţii *maxim 5 rânduri* |
| Modalităţi de mediatizare: |
| Modalităţi de evaluare: |
| Parteneri: |

**4. Bugetul proiectului**

|  |  |  |
| --- | --- | --- |
| Categorii de cheltuieli | Consiliul Judeţean Timis | Contribuţia solicitantului |
| Cazare participanţi |  |  |
| Masă participanţi |  |  |
| Diurnă |  |  |
| Transport participanţi |  |  |
| Închirieri spaţii şi/sau aparatură |  |  |
| Cheltuieli acţiuni promoţionale şi de publicitate |  |  |
| Tipărituri |  |  |
| Onorarii şi remuneraţii |  |  |
| Costuri materiale şi servicii, costuri de producţie |  |  |
| Alte cheltuieli specifice activităţilor (vă rugăm detaliaţi) |  |  |
| **TOTAL** |  |  |

Solicitant

Reprezentantul legal

Semnătură..............................................................................

Ştampilă.................................................................................

Reprezentant financiar..........................................................

Semnătură............................................................................

Ştampilă................................................................................

Anexa nr. 2

**DECLARAŢIE**

**contribuţie solicitant**

Subsemnatul ............................................................., domiciliat în localitatea ..........................., str……………..................... nr. ......., bl. ......, ap. ......, et...…., sc………., sectorul/judeţul ..........................., codul poştal ..................., posesor al actului de identitate ........ seria ........ nr. ..................., codul numeric personal ...................................., în calitate de reprezentant al....................................................……

declar pe propria răspundere că valoarea contribuţiei proprii şi/sau atrase este în sumă de……….…….……lei**,** (minim 10% din valoarea totală a proiectului) pentru proiectul ……………………………………………………………………………………………………….

De asemenea:

a) pentru aceeaşi activitate sportivă nonprofit nu voi contracta decât o singură finanţare nerambursabilă de la Consiliul Judeţean Timis în decursul unui an fiscal;

b) în cazul în care voi contracta în cursul aceluiaşi an calendaristic, mai mult de o finanţare nerambursabilă de la Consiliul Judeţean Timis, nivelul finanţării nu va depăşi o treime din totalul fondurilor publice alocate programelor aprobate anual în bugetul autorităţii finanţatoare.

Cunoscând pedeapsa prevăzută de art. 326 din Noul Cod penal pentru infracţiunea de fals în declaraţii, am verificat datele din prezenta declaraţie, care este completă şi corectă.

Denumirea solicitantului................................................................................

Numele reprezentantului legal .............................

Semnătura reprezentantului legal ........................

Ştampila

Data .......................

*\* Datele cuprinse în prezenta declaraţie trebuie să fie, în mod obligatoriu, cele ale reprezentantului legal al solicitantului.*

Anexa nr. 3

**DECLARAŢIE**

**pe propria răspundere**

Subsemnatul ............................................................., domiciliat în localitatea ..........................., str……………..................... nr. ......., bl. ......, ap. ......, et...…., sc………., sectorul/judeţul ..........................., codul poştal ..................., posesor al actului de identitate ........ seria ........ nr. ..................., codul numeric personal ...................................., în calitate de reprezentant legal al.............................................,

declar pe propria răspundere că nu mă aflu/persoana juridică pe care o reprezint nu se află în nici una dintre următoarele situaţii:

a) în incapacitate de plată;

b) cu plăţile/conturile blocate conform unei hotărâri judecătoreşti definitive şi irevocabile;

c) am încălcat/ a încălcat cu bună ştiinţă prevederile unui alt contract finanţat din fonduri publice;

d) sunt vinovat de declaraţii false cu privire la situaţia economică;

e) am/ are restanţe către bugetul de stat, bugetul asigurărilor sociale de stat, bugetul asigurărilor sociale de sănătate, bugetele locale sau fondurile speciale;

f) sunt condamnat pentru: abuz de încredere, gestiune frauduloasă, înşelăciune, delapidare, dare sau luare de mită, mărturie mincinoasă, fals, uz de fals, deturnare de fonduri.

Declar pe propria răspundere că am luat la cunoştinţă si că accept prevederile Hotărârii Consiliului Judeţean Timis nr. \_\_\_/\_\_\_\_\_\_\_\_prin care se aprobă GHIDUL privind regimul finanţărilor nerambursabile din fonduri publice alocate pentru activităţi sportive nonprofit de interes general.

Cunoscând pedeapsa prevăzută de art. 326 din Noul Cod penal pentru infracţiunea de fals în declaraţii, am verificat datele din prezenta declaraţie, care este completă şi corectă.

Denumirea solicitantului....................................................................

Numele reprezentantului legal .............................

Semnătura reprezentantului legal ........................

Ştampila

Data .......................

*\* Datele cuprinse în prezenta declaraţie trebuie să fie, în mod obligatoriu, cele ale reprezentantului legal al solicitantului.*

Anexa nr.4

**DECLARAŢIA DE IMPARŢIALITATE**

Reprezintă conflict de interese orice situaţie care îl împiedică pe beneficiar în orice moment să acţioneze în conformitate cu obiectivele autorităţii finanţatoare, precum şi situaţia în care executarea obiectivă şi imparţială a funcţiilor oricărei persoane implicate în implementarea proiectului poate fi compromisă din motive familiale, politice, economice sau orice alte interese comune cu o altă persoană.

Subsemnatul………………………................................ ca persoană cu drept de reprezentare a organizaţiei solicitante în ceea ce priveşte implementarea proiectului, mă oblig să iau toate măsurile preventive necesare pentru a evita orice conflict de interese, aşa cum este acesta definit mai sus, şi, de asemenea, mă oblig să informez autoritatea finanţatoare despre orice situaţie ce generează sau ar putea genera un asemenea conflict.

Denumirea solicitantului................................................................................

Numele reprezentantului legal .............................

Semnătura reprezentantului legal ........................

Ştampila

Data .......................

*\* Datele cuprinse în prezenta declaraţie trebuie să fie, în mod obligatoriu, cele ale reprezentantului legal al solicitantului*

**CONSILIUL JUDTEAN TIMIS** Anexa nr. 5

**CONTRACT DE FINANŢARE**

**Nr. \_\_\_ /\_\_.\_\_.**

În temeiul dispoziţiilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, ale Legii educaţiei fizice şi sportului nr. 69/2000, cu modificările şi completările ulterioare, ale Hotărârii de Guvern nr. 884/2001 privind aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000 şi ale Ordinului preşedintelui Agenţiei Naţionale pentru Sport nr. 130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti şi a Hotararii Consiliului Judetean Timis nr.…….a intervenit prezentul contract:

**Între:**

**Art. 1. Părţile contractului:**

**(1) Judetul Timis** prin **Consiliul Judeţean Timis** cu sediul în mun. Timisoara, bv. Revolutia de la 1989, nr. 17, jud. Timis, cod fiscal….., tel / fax: 0040……., e-mail …….. , cont nr. ……................. deschis Trezoreria Timisoara, reprezentată de…………….., având funcţia de………........denumită în continuare **FINANŢATOR,** pe de-o parte,

si

**(2)** **...................................**, cu sediul în ..................., str. ............... nr. ......., bl. ...., sc. ...., ap. ....., judeţul ..........., codul fiscal nr. ......, tel/fax................., având contul nr. ................................, deschis la Banca ............, sucursala ....... , reprezentată de ................, având funcţia de ........................., denumit în continuare **beneficiar**, pe de altă parte,

**Art.  2. Obiectul contractului:**

**(1)** Obiectul prezentului contract îl constituie alocarea sumei de ………….. **lei**, de către Finanţator, în vederea realizării de către Beneficiar a.................................**,** denumit în continuare proiect sportiv, descris în Anexa 1 a prezentului contract.

**(2)** Beneficiarul se obligă să realizeze proiectul sportiv întocmai în modul, în perioada şi în condiţiile prevăzute prin prezentul contract la standardele cele mai ridicate.

**(3)** Suma prevăzută la art. 2 alin. 1 va fi acordată Beneficiarului ca finanţare nerambursabilă în condiţiile stabilite prin Hotararii Consiliului Judetean Timis nr……….. şi prin prezentul contract cu anexele sale care fac parte integrantă din acesta, pe care Beneficiarul, prin semnarea prezentului înscris declară că le cunoaşte şi le acceptă.

**(4)** Suma prevăzută la art. art. 2 alin. 1 acordată ca finanţare nerambursabilă nu poate fi utilizată de către Beneficiar pentru activităţi generatoare de profit.

**(5)** Suma prevăzută la art. art. 2 alin. 1 va fi acordată Beneficiarului ca finanţare nerambursabilă în cuantumul şi pentru categoriile de cheltuieli aprobate de către Comisia de evaluare si selectie.

**Art. 3. Modalităţi de plată:**

**(1)** Suma prevăzută la art. art. 2 alin. 1 se acordă după finalizarea proiectului sportiv sau în tranşe, maxim 30% - în baza unei scrisori de garanţie bancară, în funcţie de perioadele de realizare a proiectului sportiv şi în funcţie de fondurile alocate Finanţatorului.

**(2)** Cuantumul şi eşalonarea tranşelor se stabilesc în funcţie de etapele de realizare cuprinse în Anexa nr. 3, raportate la costurile organizatorice şi/sau durata activităţilor cuprinse în Anexa nr. 2, conform graficului de finanţare prezentat de către Beneficiar.

**(3)** Decontarea ultimei tranşe/decontul final se va efectua în termen de cel mult 30 zile calendaristice din momentul finalizării proiectului sportiv după ce Finanţatorul primeşte de la Beneficiar decontul de imagine, evaluarea proiectului, decontul de cheltuieli financiar-contabile - factura şi actele care justifică efectuarea cheltuielilor.

**(5)** Sumele alocate rămase necheltuite după finalizarea proiectului vor fi returnate Finanţatorului în termen de maximum 30 de zile de la momentul finalizării proiectului sportiv.

**(6)** Toate plăţile se vor efectua în baza unei solicitări scrise şi în baza facturilor emise de către Beneficiar.

**(7)** Suma prevăzută la art. art. 2 alin. 1 va fi virată din contul Finanţatorului nr……………, deschis la ………………, în contul Beneficiarului nr ..........................................., deschis la .............., potrivit legii.

**Art. 4. Durata contractului:**

**(1)** Prezentul contract se încheie pentru o perioadă cuprinsă între data semnării acestuia şi momentul stingerii tuturor obligaţiilor dintre părţile contractante, respectiv până la data la care Finanţatorul primeşte de la Beneficiar decontul de imagine, evaluarea proiectului, decontul de cheltuieli financiar-contabile, factura şi actele care justifică efectuarea cheltuielilor atât pentru suma alocată de către Finanţator cât şi pentru contribuţia Beneficiarului conform obligaţiilor stipulate în prezentul contract.

**Art. 5. Drepturile Finanţatorului**:

**(1)** Să solicite următoarele: rapoarte intermediare la fiecare tranşă, decontul de cheltuieli financiar-contabile, decontul de imagine, raportul de evaluare al proiectului sportiv întocmit conform modelului prevăzut în Anexa 4, sau orice alte date privind derularea proiectului.

**(2)** Să modifice unilateral cuantumul finanţării alocate sau să rezilieze contractul conform art. 11.

**Art. 6. Obligaţiile Finanţatorului:**

**(1)** Să pună la dispoziţia Beneficiarului suma prevăzută la art. (2) alin (1) la termenele şi în condiţiile stabilite în prezentul contract.

**Art. 7. Drepturile Beneficiarului:**

**(1)** Să primească suma prevăzută la art. art. 2 alin. 1 la termenele şi în condiţiile prevăzute în prezentul contract.

**Art. 8. Obligaţiile Beneficiarului:**

**(1)** Să utilizeze finanţarea nerambursabilă numai în scopul realizării proiectului sportiv.

**(2)** Să nu utilizeze finanţarea nerambursabilă pentru activităţi generatoare de profit.

**(3)** Să realizeze proiectul sportiv cu toată atenţia, eficienţa şi transparenţa, în acord cu cele mai bune practici din domeniul de activitate vizat.

**(4)** Să implementeze proiectul sportiv pe propria răspundere şi în concordanţă cu descrierea din cererea de finanţare, cu scopul de a atinge obiectivele menţionate.

**(5)** Să notifice Finanţatorul în scris, în cel mai scurt timp posibil, asupra oricăror modificări pe care intenţionează să le aducă celor cuprinse iniţial în cererea de finanţare, pentru aprobarea acestora de către Finanţator, în caz contrar finanţarea alocată poate să fie retrasă.

**(6)** Să nu ascundă Finanţatorului acte ori fapte care - dacă ar fi fost cunoscute – ar fi fost de natură să îl determine pe Finanţator să nu selecteze proiectul spre finanţare.

**(7)** Să nu comunice date, informaţii, înscrisuri false sau eronate.

**(8)** Să întocmească şi să prezinte Finanţatorului rapoartele solicitate şi orice alte date privitoare la derularea proiectului.

**(9)** Să reflecte corect şi la zi, în evidenţele sale contabile, toate operaţiunile economico-financiare ale proiectului şi să le prezinte Finanţatorului ori de câte ori îi sunt solicitate.

**(10)** Să păstreze, conform prevederilor legale, toate documentele financiare care atestă desfăşurarea proiectului şi să accepte controlul şi verificările Finanţatorului în legătură cu modul de utilizare a fondurilor ce constituie finanţarea primită.

**(11)** Să depună la sediul autorităţii finanţatoare, în termen de cel mult 30 de zile calendaristice de la finalizarea proiectului sportiv, documentele justificative pentru bugetul total – atât pentru suma alocată de Finanţator, cât şi pentru contribuţia beneficiarului.

**(12)** Să realizeze decontul de cheltuieli financiar-contabile pentru:

a) suma alocată de către Finanţator în cuantumul şi pentru categoriile de cheltuieli aprobate de către Comisia de evaluare si selectie.

b) suma reprezentând contribuţia Beneficiarului prevăzută în cererea de finanţare.

**(13)** Să permită Curţii de Conturi să exercite controlul financiar asupra derulării proiectului sportiv finanţat din fonduri publice.

**(14)** Să aloce distinct, în buget o sumă destinată promovării proiectului sportiv.

**(15)** Să ofere reprezentanţilor mass-media toate informaţiile şi materialele necesare unei bune informări cu privire la proiectul sportiv realizat.

**(16)** Beneficiarul se obliga caorice material pe care il va comunica publicului sau presei, indiferent de forma sub care va fi prezentat, să fie remis Finanţatorului în momentul difuzării, acolo unde este posibil, transmiterea se va face în format electronic.

**(17)** Să permită accesul nediscriminatoriu al publicului larg la proiectul sportiv în mod gratuit sau, după caz, pe bază de bilete ce se vor afla în vânzare liberă; în acest ultim caz, modalitatea de vânzare a biletelor va fi făcută publică de către Beneficiar.

**(18)** Beneficiarul va suporta toate taxele ocazionate de vânzarea biletelor, drepturi de autor şi drepturi conexe de autor.

**(19)** Să acorde înlesniri ale accesului la proiectul sportiv pentru pensionari, elevi, studenţi şi pentru persoane cu dizabilităţi, conform legii.

**Art. 9. Modificarea contractului:**

**(1)** Beneficiarul are obligaţia de a informa de îndată Finanţatorul – cel mai târziu în termen de 48 de ore de la producere – cu privire la orice eveniment sau împrejurare de natură a cauza o modificare a proiectului sportiv.

**(2)** Informarea va conţine şi descrierea condiţiilor şi a circumstanţelor în care programul proiectulului sportiv se va desfăşura sau a oricăror altor aspecte privind executarea prezentului contract.

**(3)** Dacă intervin modificări privind persoana Beneficiarului, acestea se comunică Finanţatorului de îndată de către Beneficiar sau de către urmaşii în drept ai acestuia.

**(4)** În situaţia prevăzută la art. 12 alin. (3), contractul încetează, în afară de cazul în care Finanţatorul hotărăşte altfel.

**Art. 10. Subcontractanţi:**

**(1)** Beneficiarul îşi asumă obligaţia de a nu subcontracta contractul sau părţi din contract.

**(2)** Beneficiarul este pe deplin răspunzător faţă de Finanţator de modul în care îndeplineşte contractul.

**Art. 11. Rezilierea contractului:**

**(1)** Prezentul contract poate fi reziliat de plin drept în cazul în care Beneficiarul nu îşi îndeplineşte ori îşi îndeplineşte în mod necorespunzător obligaţiile contractuale asumate prin prezentul contract; notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau a mai multor obligaţii contractuale.

**(2)** Utilizarea alocaţiilor bugetare în alte scopuri decât cele prevăzute în prezentul contract este interzisă şi atrage rezilierea acestuia fără intervenţia instanţei judecătoreşti, Beneficiarul urmând să fie obligat la plata daunelor-interese reprezentând atât contravaloarea preţului cât şi beneficiul nerealizat, raportat la prejudiciile de imagine dar şi la cele materiale.

**(3)** În cazul în care Beneficiarului i s-a notificat rezilierea prezentului contract din vina sa, acesta este obligat ca în termen de 20 de zile de la data primirii notificării să restituie Finanţatorului toate sumele primite.

**(4)** Odată cu restituirea sumelor primite, Beneficiarul datorează dobânzi şi penalităţi de întârziere, calculate de la data achitării acestor sume de către Finanţator, conform legislaţiei privind colectarea creanţelor bugetare.

**(5)** Dacă Beneficiarul nu îşi îndeplineşte ori îşi îndeplineşte în mod necorespunzător obligaţiile prevăzute la art. 8, Finanţatorul are dreptul să modifice unilateral cuantumul finanţării alocate sau să rezilieze unilateral prezentul contract.

**Art. 12. Forţa majoră:**

**(1)** Este exonerată de răspundere pentru neexecutare sau executarea necorespunzătoare a obligaţiilor ce-i revin partea care a fost împiedicată de intervenţia unui caz de forţă majoră.

**(2)** Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

**(3)** Intervenţia forţei majore trebuie comunicată prin grija părţii care o invocă, de îndată, după producerea forţei majore, dar cel târziu în termen de 24 de ore de la data apariţiei acesteia.

**Art. 13.** **Soluţionarea litigiilor:**

**(1)** Eventualele litigii dintre părţi urmează a fi soluţionate pe cale amiabilă.

**(2)** În cazul nerezolvării pe cale amiabilă, litigiile urmează a fi soluţionate de instanţele judecătoreşti competente în materie.

**(3)** Părţile stabilesc de comun acord ca instanţele de la sediul Finanţatorului să fie competente teritorial.

**Art. 14. Dispoziţii finale:**

**(1)** Orice comunicare oficială sau cu caracter obligatoriu sau care derivă din clauzele prezentului contract ori este în strânsă legatură cu acesta, trebuie să fie făcută în scris, indicându-se numărul contractului şi titlul proiectului sportiv folosind următoarele adrese:

a) Pentru Finanţator: [ ……….]

b) Pentru Beneficiar: [...........]

**(2)** Pentru comunicări curente se vor putea folosi şi următoarele adrese de e-mail:

a) Pentru Finanţator: […… ]

b) Pentru Beneficiar: [ ..........]

**(3)** Dovada comunicărilor prevăzute la art. 18 alin. (2) se va putea face numai prin confirmarea, chiar şi electronică, emisă de destinatarul acestor comunicări.

**(4)** În toate cazurile rapoartele, comunicările oficiale şi orice alte situaţii ce presupun semnătura şi ştampila originală ale instituţiei emitente, se transmit numai în condiţiile arătate la art. 18 alin. (1).

Prezentul contract a fost încheiat astăzi, ………… în două exemplare având aceeaşi forţă juridică, dintre care un exemplar pentru Finanţator şi unul pentru Beneficiar.

|  |
| --- |
| **Beneficiar,**  .....................................................  Preşedinte,  ...................................................... |

**ANEXA 1**

Descrierea proiectului sportiv:

Titlul proiectului sportiv: [**......**]

Descrierea detaliată a activităţilor: [........]

Desfăşurare:

* Locul desfăşurării proiectului sportiv [.........]

**ANEXA 2 GRAFIC DE FINANŢARE**

Costul total al proiectului şi finanţarea

Costul total al proiectului sportiv este evaluat la [.....] lei, conform bugetului alăturat.

Finanţatorul asigură o sumă de ......... lei, reprezentând ....... % din bugetul proiectului sportiv, Beneficiarul asigură o sumă de ............ lei, reprezentând ....... % din bugetul proiectului sportiv.

Cuantumul avansului şi al tranşelor, precum şi termene de plată

Subvenţia totală menţionată mai sus, va fi acordată prin virament astfel :

- tranşa I : [ ..........] lei;

la data de [...........................]

- tranşa II: [ ..........] lei;

la data de [...........................]

- tranşa III: [ ..........] lei;

la data de [...........................]

**BUGETUL DE VENITURI ŞI CHELTUIELI**

al proiectului sportiv ............................................................

**Eroare! Referinţă hyperlink incorectă.**Beneficiarul ..................................

|  |  |
| --- | --- |
| **Denumirea indicatorilor** | **Lei** |
| **TOTAL VENITURI** (1+2),  din care: |  |
| **1. Contribuţia beneficiarului**  (a+b+c+d), constând din: |  |
| a) contribuţie proprie |  |
| b) surse atrase |  |
| c) sponsorizări |  |
| d) finanţări ale unor instituţii europene |  |
| **2. Subvenţii** (a+b): |  |
| a) de la bugetul local |  |
| b) de la bugetul de stat |  |
| **TOTAL CHELTUIELI**  din care: |  |
| **1.** Fond de premiere pentru participanţi |  |
| **2.** Onorarii cuvenite participanţilor |  |
| **3.** Remuneraţii colaboratori |  |
| **4.** Cheltuieli materiale şi servicii, din care: |  |
| 4.1 cazare participanţi |  |
| 4.2 masă participanţi |  |
| 4.3 diurnă |  |
| 4.4 transport participanţi |  |
| 4.5 închirieri de spaţii şi/sau aparatură |  |
| 4.6 acţiuni promoţionale şi de publicitate |  |
| 4.7 costuri materiale şi servicii, costuri de producţie |  |
| 4.8 tipărituri |  |
| **5.** Alte cheltuieli specifice activităţilor (vă rugăm detaliaţi): |  |
| 5.1 |  |

|  |  |
| --- | --- |
| Beneficiar,  ..........................................  Preşedinte,  ..........................................  (numele, prenumele, funcţia şi semnătura)  Data  Ştampila | Responsabilul financiar al Beneficiarului,  Contabil,  .................................................  (numele, prenumele, funcţia şi semnătura) |

**ANEXA 3.**

Etapele realizării proiectului sportiv:

Etapa I:

- în perioada [...........];

- acţiuni derulate [...................];

- cheltuieli din subvenţia alocată [........] lei;

Etapa II:

- în perioada [...........];

- acţiuni derulate [...................];

- cheltuieli din subvenţia alocată [........] lei;

Etapa III:

- în perioada [...........];

- acţiuni derulate [...................];

- cheltuieli din subvenţia alocată [........] lei;

**ANEXA 4**

**Raport de EVALUARE**

**Contract nr............/..................**

**Titlul proiectului:**

**Beneficiar:**

**Loc de desfăşurare:**

**Perioada:**

**Participanţi:**

**Descrierea proiectului:**

**Obiectivele propuse şi realizate:**

**Activităţi realizate conform calendarului propus iniţial:**

**Relevanţa proiectului:**

**Beneficiar,**

**ANEXA 5**

**Beneficiar .............................**

**ADRESĂ DE ÎNAINTARE\***

**Către :**

**Consiliul Judeţean Timis**

Vă înaintăm alăturat decontul de cheltuieli al proiectului sportiv …………… care a avut loc în (localitatea)............................., în perioada (data)........................, în valoare de ……..…… lei, finanţat în baza contractului nr…….. din……………, conform documentelor justificative anexate:

|  |  |  |  |  |
| --- | --- | --- | --- | --- |
| **Nr.crt.** | **Felul,nr./data document** | **Emitent** | **Denumire cheltuieli** | **Valoare document** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Decontul poate cuprinde, după caz, următoarele documente:

* Listă de participanţi cu serie şi nr. act de identitate, domiciliu, CNP (dacă este cazul )
* Tabel diurnă valoare şi nr. de zile pentru care se acordă (dacă este cazul)
* Diagramă de cazare (dacă este cazul)
* Contracte civile, de autor, premii, ordin de plată, stat de plată însoţite de copie act de identitate (dacă este cazul)
* Raport de evaluare
* Semnătura preşedintelui/directorului, a contabilului (director economic) şi ştampila Beneficiarului.

(\*) A se scrie pe foaie cu antetul Beneficiarului, redactată la calculator.

Anexa nr. 6

…………………………………………………

…………………………………........................

…………………………………………………

**Către,**

**Consiliul Judeţean Timis**

……………………………………………………………………………, cu sediul în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str…………………………………………...nr………, CF (CIF) ………………………..solicită un avans de ……….%, respectiv…………………. din valoarea proiectului……………………………………………………………………….., finanţare acordată în baza contractului nr…………../…………………….

Proiectul este cuprins în Agenda Sportivă 2015 şi se desfăşoară în perioada…………………………………………………………………….

Data:………………… Semnătura……………………

Anexa nr. 7

Beneficiar………………….

LISTA DE PARTICIPANŢI

Lista de participanţi la proiectul…………………………………………………………………………………………..

care a avut loc în………………………. în perioada…………………...(data):

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Nume/Prenume** | **SeriaB.I./C.I.** | **CNP** | **Adresa** | **Nr. zile** | **Semnătura** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Semnătura Preşedintelui/Directorului

Ştampila

Anexa nr. 8

Beneficiar…………………………………….

TABEL DIURNĂ

Tabelul de participanţi la proiectul…………………………………………………………………………………………..

care a avut loc în………………………., în perioada…………………...(data) şi care au beneficiat de diurnă:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Nume/Prenume** | **SeriaB.I./C.I.** | **CNP** | **Adresa** | **Nr. zile** | **Valoare diurnă** | **Semnătura** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Semnătura Preşedintelui/Directorului

Ştampila

Anexa nr. 9

**DECLARAŢIE**

**de imparţialitate şi confidenţialitate**

Subsemnatul ............................................................., domiciliat în ……………… localitatea ..........................., str……………..................... nr. ......., bl. ......, ap. ......, et...…., sc………., sectorul/judeţul ..........................., codul poştal ..................., posesor al actului de identitate ........ seria ........ nr. ..................., codul numeric personal ...................................., deţin ca membru în Comisia de selecţie a ofertelor sportive calitatea de evaluator a proiectelor sportive,

declar pe proprie răspundere, sub sancţiunea falsului în declaraţii următoarele:

a) nu deţin părţi sociale, părţi de interes, acţiuni din capitalul subscris al unuia dintre solicitanţii de finanţare nerambursabilă;

b) nu fac parte din consiliul de administraţie/organul de conducere a unuia dintre solicitanţii de finanţare nerambursabilă;

c) nu am calitatea de soţ/soţie, rudă sau afin, până la gradul al patrulea inclusiv, cu persoane care fac parte din consiliul de administraţie/organul de conducere a unuia dintre solicitanţii de finanţare nerambursabilă;

d) nu am niciun interes de natură să afecteze imparţialitatea pe parcursul procesului de selecţie a ofertelor sportive.

Confirm că, în situaţia în care aş descoperi, în cursul acţiunii de selecţie şi evaluare, că un astfel de interes există, voi declara imediat acest lucru şi mă voi retrage din comisie.

Totodată, mă angajez că voi păstra confidenţialitatea asupra conţinutului ofertelor sportive, precum şi asupra altor informaţii prezentate de către solicitanţii de finanţare nerambursabilă a căror dezvăluire ar putea aduce atingere dreptului acestora de a-şi proteja proprietatea intelectuală sau secretele comerciale, precum şi asupra lucrărilor comisiei de selecţie.

Înţeleg că în cazul în care voi divulga aceste informaţii sunt pasibil de încălcarea prevederilor legislaţiei civile şi penale.

Data, Semnătura,

Anexa nr. 10

BANCA

………...........................................................................

(denumirea)

**Scrisoare de garanţie bancară pentru returnarea avansului**

Către .................................................................................................................

(denumirea ordonatorului de credite şi adresa completă)

Denumirea contractului ...................................................

În conformitate cu prevederile contractului menţionat mai sus, contractantul

..............................................................................................................................

(denumirea şi adresa)

a constituit o garanţie bancară în valoare de ........................., (suma) pentru returnarea avansului şi repararea prejudiciilor ce ar putea apărea ca urmare a utilizării necorespunzătoare a acestuia.

Prin prezenta ne obligăm în mod necondiţionat şi irevocabil să plătim în favoarea ...................................................................................................................

(numele persoanei juridice care acordă avansul)

orice sumă cerută de acesta, la prima cerere însoţită de o declaraţie cu privire la neîndeplinirea obligaţiilor ce revin contractantului, referitoare la utilizarea şi justificarea avansului, aşa cum sunt acestea prevăzute în contractul menţionat mai sus. Suma aferentă avansului se reduce periodic, corespunzător cu balanţa regularizărilor efectuate în conformitate cu prevederile contractului. Plata se va face în termenul menţionat în cerere, fără nici o altă formalitate suplimentară din partea persoanei juridice care a acordat avansul.

Banca .................................................. nu va opera nici o retragere din această garanţie până când nu ne înştiinţaţi în scris că avansul acordat în baza contractului a fost justificat de beneficiarul acestuia.

Prezenta garanţie este validă şi rămâne în vigoare de la data plăţii avansului până la data îndeplinirii integrale a obligaţiilor contractual care derivă din acordarea avansului.

Parafată de Banca ..............................................................

în ziua ....... luna ....... anul ...........

Semnătura autorizată

………………………..